བོད་ཀྱི་ཐང་བྲིས་སྒྱུ་རྩལ་རིག་གནས་ཀྱི་ལམ་དུ་ཞུགས་པའི་བརྒྱུད་རིམ་ཁྲོད་དུ་ངས་བོད་ཀྱི་སྲོལ་རྒྱུན་ཐང་བྲིས་སྒྱུ་རྩལ་རིག་གནས་ཆེད་སྦྱོང་བྱེད་མ་ཐུབ་པ་དང་།དེ་ལ་སློབ་གཉེར་བྱེད་པར་འགྲོ་གྲོན་གཏོང་མ་ཐུབ་པའི་དཀའ་ངལ་ཕྲད་སོང་།དྷ་སྟེང་བོད་ཀྱི་ཐང་བྲིས་འཛིན་གྲྭར་ཟུར་ཞུགས་བྱས་སྐབས་ཉིན་ཕྱེད་ལ་འཛིན་གྲྭར་སོང་བ་དང་ཉིན་ཕྱེད་ལ་ལས་ཀར་ཞུགས་པ་ཡིན།འཚོ་བའི་དཀའ་ཁག་གི་དབང་གིས་དུས་ཡུན་རིང་བོར་སྦྱོང་མ་ཐུབ།སྤྱིར་བཏང་བོད་ཀྱི་ཐང་བྲིས་ནི་མི་སྒེར་དང་སྤྱི་ཚོགས་གཉིས་ཀར་ཕན་པའི་སྒྱུ་རྩལ་རིག་གནས་ཤིག་རེད་འདོད་དེ།དཔེར་ན།ངས་བོད་ཀྱི་ཐང་བྲིས་ཁང་འདི་འདྲ་ཞིག་བཙུགས་པ་དེས་ཕྱོགས་གཅིག་ནས་རང་ཉིད་ཀྱི་འཚོ་བ་ཐག་གཅོད་ཐུབ་པ་བྱུང་བ་དང་།ཕྱོགས་གཞན་ཞིག་ནས་སྐལ་བཟང་བོད་ཀྱི་སྲོལ་རྒྱུན་ཐང་བྲིས་སྒྱུ་རྩལ་དར་སྤེལ་ཁང་གི་ལྷ་བྲིས་པ་ཚོའི་མི་ཚེའི་མདུན་ལམ་དང་ཐང་བྲིས་ལག་རྩལ་ཡར་རྒྱས་གཏོང་ཐུབ་པ་བྱུང་བ་མ་ཟད།བོད་ཀྱི་སྲོལ་རྒྱུན་ཐང་བྲིས་ནང་ལྷ་ཡི་དམ་སོགས་མང་པོ་ཡོད་དུས།དེས་མི་མང་ལའང་ཕན་ཐོགས་ཡོད་པ་རེད་བསམ་གྱི་འདུགཅེས་ཟེར།